**IZBORI ZA ZASTUPNIKE U HRVATSKI SABOR**

**OBJAVA O PRETHODNOJ I AKTIVNOJ REGISTRACIJI BIRAČA**

**Predsjednik Republike Hrvatske donio je Odluku o raspisivanju izbora za Hrvatski sabor koji će se održati u Republici Hrvatskoj 17. travnja 2024. godine, a u sjedištima diplomatskih misija i konzularnih ureda Republike Hrvatske u inozemstvu:**

**u utorak 16. travnja 2024. godine (od 07.00 do 19.00 sati)**

**i srijedu 17. travnja 2024. godine (od 07.00 do 19.00 sati).**

**Kako bi mogli glasovati na izborima za Hrvatski sabor u diplomatskim misijama/konzularnim uredima Republike Hrvatske u Sjedinjenim Američkim Državama pozivaju se birači da do subote, 6. travnja 2024. godine izvrše prethodnu ili aktivnu registraciju. Pozivaju se svi birači da izvrše uvid u registar birača putem sljedeće poveznice kako bi utvrdili gdje su registrirani za glasovanje**: <https://biraci.gov.hr/RegistarBiraca/>

Birači koji imaju prijavljeno prebivalište u Republici Hrvatskoj zatražit će **prethodnu registraciju** pri nadležnom diplomatskom/konzularnom predstavništvu u SAD-u (Veleposlanstvu RH u Washingtonu, Generalnom konzulatu RH u New Yorku, Generalnom konzulatu RH u Chicagu i Generalnom konzulatu RH u Los Angelesu). Obrazac zahtjeva dostupan je na poveznici: [ZAHTJEV ZA PRETHODNU REGISTRACIJU.docx (live.com)](https://view.officeapps.live.com/op/view.aspx?src=https%3A%2F%2Fmpu.gov.hr%2FUserDocsImages%2F%2Fdokumenti%2FIzbori%2FParlamentarni%2520izbori%25202024%2FObrasci%2F%2FZAHTJEV%2520ZA%2520PRETHODNU%2520REGISTRACIJU.docx&wdOrigin=BROWSELINK)

Birači koji nemaju prebivalište u Republici Hrvatskoj, a žele glasovati u nadležnom diplomatskom/konzularnom predstavništvu u SAD-u (Veleposlanstvu RH u Washingtonu, Generalnom konzulatu RH u New Yorku, Generalnom konzulatu RH u Chicagu i Generalnom konzulatu RH u Los Angelesu) moraju izvršiti **aktivnu registraciju**. Obrazac zahtjeva dostupan je na poveznici: [ZAHTJEV ZA AKTIVNU REGISTRACIJU.docx (live.com)](https://view.officeapps.live.com/op/view.aspx?src=https%3A%2F%2Fmpu.gov.hr%2FUserDocsImages%2F%2Fdokumenti%2FIzbori%2FParlamentarni%2520izbori%25202024%2FObrasci%2F%2FZAHTJEV%2520ZA%2520AKTIVNU%2520REGISTRACIJU.docx&wdOrigin=BROWSELINK)

Zahtjev za aktivnu registraciju ne moraju podnijeti birači kojima je izdana osobna iskaznica s podatkom prebivališta izvan RH ukoliko glasuju u Veleposlanstvu one države u skladu s adresom istaknutom na osobnoj iskaznici. U slučaju kada birač s registriranom adresom u inozemstvu želi glasovati na području druge (različite od adrese na osobnoj iskaznici, tj. od adrese koju su prijavili hrvatskim tijelima) diplomatske misije ili konzularnog ureda, ili u Republici Hrvatskoj morat će podnijeti zahtjev za **promjenu mjesta aktivne registracije**. Obrazac zahtjeva dostupan je na poveznici: [ZAHTJEV ZA PROMJENU MJESTA AKTIVNE REGISTRACIJE.docx (live.com)](https://view.officeapps.live.com/op/view.aspx?src=https%3A%2F%2Fmpu.gov.hr%2FUserDocsImages%2F%2Fdokumenti%2FIzbori%2FParlamentarni%2520izbori%25202024%2FObrasci%2F%2FZAHTJEV%2520ZA%2520PROMJENU%2520MJESTA%2520AKTIVNE%2520REGISTRACIJE.docx&wdOrigin=BROWSELINK).

U istome roku birači mogu odustati ili promijeniti svoj zahtjev za prethodnu ili aktivnu registraciju.

Zahtjevi za prethodnu i aktivnu registraciju zaprimaju se **neposredno, putem pošte ili elektronske pošte.**

**Zahtjevi za aktivnu ili prethodnu registraciju mogu se podnijeti zaključno**

**do subote 6. travnja 2024. godine.**

Za sve dodatne informacije, ljubazno molimo obratite se Veleposlanstvu Republike Hrvatske u Washingtonu na broj telefona +1 (202) 588-5899 kućni 2 ili elektronskim putem: [crocons.washington@mvep.hr](mailto:crocons.washington@mvep.hr).